An ereksyon kan putoy o paglatog kan putoy iyo sarong kaganapan na pampisyolohiya kun sain ang putoy kan lalaking tawo nagdadakula, namimintog asin matagas. An paglatog iyo resulta kan sarong komplikadong interaksyon kan mga bagay na sikolohikal, neural, baskular, asin endokrin, asin pangkaraniwan alagad bakong eksklusibong may kinaaraman sa pagkapukaw na sekswal o pagkadagkang sekswal. An pagtindog asin pagtagas kan putoy mantang nagtuturog iyo namidbidan bilang pambangging paglatog kan putoy, na inaapod na nocturnal penile tumescence sa tataramon na Ingles.